b"\n_START_ARTICLE_\nZeno Col\xc3\xb2\n_START_SECTION_\nBiografia\n_START_PARAGRAPH_\nVa n\xc3\xa9ixer el 30 de juny de 1920 a la ciutat d'Abetone, poblaci\xc3\xb3 situada a la Toscana. Va morir el 12 de maig de 1993 a la poblaci\xc3\xb3 de San Marcello Pistoiese.\n_START_SECTION_\nCarrera esportiva\n_START_PARAGRAPH_\nEspecialista en esqu\xc3\xad alp\xc3\xad, va participar en els Jocs Ol\xc3\xadmpics d'hivern de 1948 realitzats a Sankt Moritz (Su\xc3\xafssa), on no finalitz\xc3\xa0 la prova de descens i finalitz\xc3\xa0 14\xc3\xa8 en la prova d'esl\xc3\xa0lom. En el Campionat del M\xc3\xb3n d'esqu\xc3\xad alp\xc3\xad de l'any 1950 realitzat a Aspen (Estats Units) destac\xc3\xa0 guanyant la medalla d'or en la prova de descens i esl\xc3\xa0lom gegant, aix\xc3\xad com la medalla de plata en la prova d'esl\xc3\xa0lom._NEWLINE_En els Jocs Ol\xc3\xadmpics d'hivern de 1952 disputats a Oslo (Noruega) aconsegu\xc3\xad imposar-se en la prova de descens, i finalitz\xc3\xa0 en quarta posici\xc3\xb3 en les proves d'esl\xc3\xa0lom i esl\xc3\xa0lom gegant. Les medalles aconseguides en aquests Jocs s\xc3\xb3n v\xc3\xa0lides per al Campionat del M\xc3\xb3n d'esqu\xc3\xad alp\xc3\xad."